**Presentació de dos nous** **pisos per a l’aprenentatge de la vida autònoma de les persones amb discapacitat intel·lectual**

**L’alcalde del Prat, Lluís Mijoler, visita aquest dijous, 3 de novembre, a la tarda els dos nous pisos per a l’aprenentatge de la vida autònoma de les persones amb discapacitat intel·lectual (DI).**

**L’obertura d’aquests habitatges s’emmarca en un programa de suport a l’emancipació de les persones amb DI de COOUFAR, amb el suport de l’Associació Educativa Xera, l’Ajuntament del Prat i Prat Espais.**

Al Prat, s’han obert recentment dos nous pisos per a l’aprenentatge de la vida autònoma de les persones amb discapacitat intel·lectual en el marc d’un programa de suport a l’emancipació de COOUFAR (Cooperativa d’Usuaris, Familiars i Amics de Rubricatus), amb el suport de l’Associació Educació Xera, de l’Ajuntament del Prat i de l’empresa municipal Prat Espais.

L’alcalde del Prat de Llobregat, Lluís Mijoler, visitarà aquest dijous, 3 de novembre, a la tarda els dos nous pisos per a l’aprenentatge de la vida autònoma, que procedeixen de la borsa de lloguer assequible de l’empresa municipal Prat Espais.

El programa de suport a l’emancipació desenvolupat en aquests habitatges vol facilitar que persones amb discapacitat intel·lectual lleu puguin adquirir competències que fomentin la seva autonomia personal i independència per afrontar situacions pròpies de la vida quotidiana i facilitar la seva emancipació.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Presentació de dos nous pisos per a l’aprenentatge de la vida autònoma de les persones amb discapacitat intel·lectual al Prat |
| **DIA:** | Dijous, 3 de novembre |
| **HORA:** | 16.45 h (al punt de trobada inferior) per iniciar la visita als habitatges a les 17 h |
|  |  |
| **LLOC:** | El punt de trobada serà davant de l’entrada del Cèntric Espai Cultural del C/Jaume Casanovas, 39-41). |
|  |  |
|  |  |